Toimitusehdot | Saapasjalkasorsan verkkokauppa
Alekori!
Villa-ale!
Vauvanvaatteet 56–92
Lastenvaatteet 98–146
Koululaiset 140–164
Vaatteet tuoteryhmittäin
Hameet, mekot, tunikat
Takit, neuleet ja hupparit
Muut villavaatteet
Reläx (Reiff-Strick)
Etelään matkaavalle
Kenkien valinta ja hoito
Ekologisista syistä ja pitääksemme hinnat kohtuullisina pakkaamme tavarat usein kierrätyslaatikoihin ja kuoriin. Paketeista saat lähetystunnuksen, jos pyydät sähköpostitse tai lisätietokentässä. Tilaukset toimitetaan aina mahdollisimman nopeasti. Postin huomaan tai noutopaikkaan kuljetan lähetykset bussilla, fillarilla tai jalkapatikassa, ja sen takia joskus käy niin, että samana päivänä postitus ei onnistu. Yleensä verkkomaksujen kohdalla paketti lähtee 0–2 vrk sisällä tilaamisesta ja ennakkolaskulla maksetut vastaavasti, kun maksu näkyy tilillämme.
Paketti – 8,-
Noudetaan omasta postikonttorista.
Smartpost – 5,50
Noudetaan valitusta Smartpost-automaatista. Edellyttää puhelinnumeroa.
Ärrä-paketti – 5,50
Paketti tulee noudettavaksi mihin tahansa Suomen R-kioskiin. Merkitse lisätietokenttään jos haluat lähetyksen tiettyyn R-kioskiin tai anna sen tulla postinumeron mukaan lähimpään. Edellyttää puhelinnumeroa.
Lähipaketti – 8,-
Lähipaketti tulee toivomaasi Siwaan, Valintataloon tai muuhun Matkahuollon toimituspisteeseen. Merkitse lisätietokenttään mihin toivot pakettisi saapuvan. Muussa tapauksessa se tulee postinumeron mukaan lähimpään toimipisteeseen. Edellyttää puhelinnumeroa.
Ovelle-paketti – 19,00
Toimitetaan kotiovelle asiakkaan kanssa sovittuna aikana. Edellyttää puhelinnumeroa.
Postiennakko-paketti – 11,50
Lähetetään yleensä viimeistään seuraavana päivää tilauksen tekemisestä. Maksetaan postitoimistosta noudettaessa.
Kirje – 2,00-5,00
Pienet ja ohuet tilaukset toimitamme kirjeitse. Tarkat toimituskulut ilmoitamme silloin henkilökohtaisen tilausvahvistuksen yhteydessä.
Kirjetoimitukset pyrimme pakkaamaan mahdollisimman ohueksi, tämä saattaa joskus tarkoittaa tuotteen ottamista pois paketistaan jos se ei muuten onnistu. Kirjetoimituksissa erityisesti käytetään paljon kierrätyspakkausmateriaaleja.
Nouto Maunulasta sovittuun aikaan – 0,00
Tilaukset on mahdollista noutaa varastoltamme ennalta sovittuna aikana Helsingin Maunulasta. Noutoaika sovitaan noutotreffeinä ennalta sähköpostitse tai puhelimitse, ja onnistuu yleensä suhteellisen joustavasti. Maksu verkkomaksuna tilatessasi, mahdolliset palautukset saat takaisin tilisiirtona tai hyvityksenä Klarnan järjestelmän kautta. Voit myös noutaessasi sovittaa tuotteita. Etenkin kenkien ja päähineiden kanssa voi olla hyvä idea. (Sovittamista helpottaa vielä jos mainitset lisätietokentässä haluavasi nähdä myös isomman/pienemmän koon, mutta onnistuu toki spontaanistikin jos toista kokoa vain varastossa on.)
Saapasjalkasorsan tilinumero on FI1140550011314339
Käyttämättömillä ja puhtailla myyntikelpoisilla tuotteilla on 14 vuorokauden vaihto- ja palautusoikeus. Tuotteiden tulee olla alkuperäispakkauksissaan ja tuotelaput paikallaan.
Jos haluat palauttaa tuotteen, ota meihin yhteyttä 14 vrk sisällä tilauksen vastaanottamisesta sähköpostitse, niin saat ohjeet. Korvaamme palautuspostimaksut edullisimman lähetystavan mukaan samalla kun korvaamme palautetun tuotteen hinnan. Käytä alkuperäistä pakkausmateriaalia tai esimerkiksi puhdasta muovipussia (mikäli tuote ei mahdu kirjeeseen). Huom! Meillä ei ole postin kanssa asiakaspalautussopimusta. Joskus posti kuitenkin ottaa tällaiset lähetykset palautettaviksi ja veloittaa niistä pakettikuluja paljon suuremman summan. Ennalta sopimatta “asiakaspalautuksena” palautetuista tilauksista joudumme vähentämään normaalien palautuskulujen yli menevän summan asiakkaalle palautettavasti summasta.
Toivomme, että ilmoitat aina palautuksesta etukäteen sähköpostitse.
Mikäli tuotteessa on joku vika tai olet saanut väärät tuotteet ota meihin yhteyttä heti.
Lakana kuminauhareunalla 100% luomupuuvillaa 100x200
© Saapasjalkasorsa | Toimitusehdot | Facebook